દેશમાં હાલના સાત સાંસદો અને ૧૯૯ ધારાસભ્યોએ પોતાના પાન નંબરની વિગતો જાહેર કરી નથી. ઉલ્લેખનીય છે કે આ વિગતો ચૂંટણી સમયે ઉમેદવારી નોંધાવતી વખતે આવશ્યક હોય છે. એક રિપોર્ટમાં આ જાણકારી પ્રાપ્ત થઈ છે. એસોસીએશન ફોર ડેમોક્રેટિક રિફોર્મ (એડીઆર) અને નેશનલ ઈલેક્શન વોચ (એનઈડબલ્યુ)ના આ રિપોર્ટને ૫૪૨ લોકસભા સાંસદો અને ૪૦૮૬ ધારાસભ્યોના પાન નંબર અંગેની વિગતોની જાણકારી મેળવીને તૈયાર કરાયો છે.